১৯৯৯–২০০০ বুন্দেসলিগা
১৯৯৯–২০০০ বুন্দেসলিগা জার্মানির পেশাদার ফুটবল লীগের শীর্ষ স্তর বুন্দেসলিগার ৩৭তম মৌসুম ছিল। এই মৌসুমটি ১৯৯৯ সালের ১৩ই আগস্ট তারিখে শুরু হয়ে ২০০০ সালের ২০শে মে তারিখে সম্পন্ন হয়েছিল। ১৮৬০ মিউনিখের ডেনীয় রক্ষণভাগের খেলোয়াড় ক্লাউস থমসন এই মৌসুমের প্রথম গোল করেছিলেন। বায়ার্ন মিউনিখ বুন্দেসলিগার পূর্ববর্তী আসরের চ্যাম্পিয়ন, যারা ১৯৯৮–৯৯ মৌসুমে ৭৮ পয়েন্ট অর্জন করে এই প্রতিযোগিতার ইতিহাসে ১৪তম বারের মতো শিরোপা জয়লাভ করেছিল। এই মৌসুমে ৭৩ পয়েন্ট অর্জন করে বায়ার্ন মিউনিখ ১৫তম বারের মতো বুন্দেসলিগা এবং ১৬তম বারের মতো জার্মান শিরোপা জয়লাভ করেছিল। ১৮৬০ মিউনিখের জার্মান আক্রমণভাগের খেলোয়াড় মার্টিন মাক্স ১৯ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।